《南都二首 其一》
明代·李维桢

旧邦偏霸一隅雄，帝命维新自不同。再辟乾坤清朔漠，双悬日不启鸿蒙。

春开苍震青阳后，斗直黄旗紫盖中。率土王臣修职贡，江流万里亦朝东。

作者简介：（1547—1626）明湖广京山人，字本宁。隆庆二年进士。授编修，进修撰，出为陕西参议，迁提学副使，天启初以布政使致仕家居。又召为南京太常卿，不就，以荐为南京礼部右侍郎，进尚书。博闻强记，文章弘肆有才气，海内请求者如市，负重名四十年，其诗文声价腾涌，然多应酬之作，品格不高。有《史通评释》、《黄帝祠额解》及《大泌山房集》。